କଟକ,ମାର୍ଚ୍ଚ ୧୦ (ଲୋକାଲ ୱାୟାର) : କଟକ ଜିଲ୍ଲାର ଭୋଟର ତାଲିକାରେ ଏବେ ୬୯ହଜାର୯୨୧ଜଣ ନୂଆ ଭୋଟର ଯୋଗ ଦେଇଥିବା ବେଳେ ପୁରୁଣା ତାଲିକାରୁ ୩୮ହଜାର୫୪୪ଜଣ ଭୋଟରଙ୍କୁ ବିଭିନ୍ନ କାରଣ ଲାଗି ବାଦ ଦିଆଯାଇଛି । ତେବେ ଜିଲ୍ଲାରେ ଏଥର ପୁରୁଷଙ୍କ ତୁଳନାରେ ଅଧିକ ନୂଆ ମହିଳା ଭୋଟର ସୃଷ୍ଟି ହେଇଥିବା ଜଣାପଡିଛି ।
ଜିଲ୍ଲାର ୯ଟି ବିଧାନସଭା ନିର୍ବାଚନ ମଣ୍ଡଳୀର ଭୋଟର ତାଲିକା ସଂଶୋଧନ ପରେ ଏହି ପରିସଂଖ୍ୟାନ ମିଳିଛି । ଭୋଟର ତାଲିକାରେ ନୂତନ ଭାବେ ଯୋଡି ହୋଇଥିବା ଭୋଟରଙ୍କ ମଧ୍ୟରେ ୩୦ ହଜାର ୧୬୧ ଜଣ ପୁରୁଷ, ୩୯ହଜାର ୬୮୦ ଜଣ ମହିଳା ଓ ୮୦ ଜଣ ଅନ୍ୟାନ୍ୟ ବର୍ଗ(ତୃତୀୟ ଲିଙ୍ଗ)ର ଭୋଟର ରହିଥିବା ଜଣାପଡିଛି ।
ଜିଲ୍ଲା ନିର୍ବାଚନ ଅଧିକାରୀଙ୍କ କାର୍ଯ୍ୟାଳୟ ସୂତ୍ରରୁ ମିଳିଥିବା ସୂଚନାନୁସାରେ ବଡମ୍ବା ବିଧାନସଭା ନିର୍ବାଚନ ମଣ୍ଡଳୀର ୮୯୬୧ଜଣ ନୂଆ ଭୋଟର ହୋଥିବା ବେଳେ ବାଙ୍କୀରେ ୫୯୩୭ଜଣ,ଆଠଗଡରେ ୭୭୨୮, ବାରବାଟୀ-କଟକରେ ୭୦୧୬ଜଣ, ଚୌଦ୍ବାର-କଟକରେ ୬୬୩୭ଜଣ, ନିଆଳିରେ ୭୫୧୬ଜଣ, କଟକ ସଦରରେ ୭୨୭୩ ଜଣ,ସାଲେପୁରରେ ୮୭୫୭ଜଣ ଓ ମାହାଙ୍ଗାରେ ସର୍ବାଧିକ ୧୦ ହଜାର ୯୬ ଜଣ ନୂଆ ଭୋଟରଙ୍କ ନାମ ତାଲିକାଭୁକ୍ତ ହୋଇଛି ।
ସେହିପରି ବିଭିନ୍ନ କାରଣରୁ ମୋଟ ୩୮ହଜାର୫୪୪ଜଣ ଭୋଟରଙ୍କ ନାମ ତାଲିକାରୁ ବାଦ ଦିଆଯାଇଛି । ୨୦୧୪ ତୁଳନାରେ ଏଥର ଭୋଟର ସଂଖ୍ୟା ୩୧ ହଜାର ୩୭୭ ବଢିଛି । ତେବେ ଚୂଡାନ୍ତ ତାଲିକାନୁସାରେ ଜିଲ୍ଲାରେ ମୋଟ ଭୋଟରଙ୍କ ସଂଖ୍ୟା ୨୦ ଲକ୍ଷ ୨୯ହଜାର ୮୫୫ । ଜିଲ୍ଲାରେ ମୋଟ ୩୬ ହଜାର ୭୭୭ଜଣ ଭିନ୍ନକ୍ଷମ ଭୋଟର ଅଛନ୍ତି ।
ବଡମ୍ବାରେ ୨ ଲକ୍ଷ ୩୦ ହଜାର ୩୭୧, ବାଙ୍କୀରେ ୨ ଲକ୍ଷ ୩ ହଜାର୯୭୫, ଆଠଗଡରେ ୧ ଲକ୍ଷ ୯୯ ହଜାର ୮୦୪ ଜଣ, ବାରବାଟୀ-କଟକରେ ୨ ଲକ୍ଷ ୨୭ ହଜାର ୭୭୭, ଚୌଦ୍ବାର-କଟକରେ ୨ ଲକ୍ଷ ୨୪ ହଜାର ୭୫୬, ନିଆଳିରେ ୨ ଲକ୍ଷ ୩୬ ହଜାର ୧୮୦ , ସଦରରେ ୨ ଲକ୍ଷ ୧୫ ହଜାର ୫୦୮ଜଣ, ସାଲେପୁରରେ ୨ ଲକ୍ଷ ୩୩ ହଜାର ୮୬୮ଜଣ ଓ ମାହାଙ୍ଗାରେ ୨ ଲକ୍ଷ ୫୭ ହଜାର ୬୧୬ ଜଣ ଭୋଟରଙ୍କ ନାମ ଚୂଡାନ୍ତ ତାଲିକାରେ ରହିଥିବା ଜଣାପଡିଛି ।
କଟକ ଜିଲ୍ଲାରେ ଚଳିତ ଥର ମୋଟ ୨୨୪୬ଟି ବୁଥ ହୋଇଥିଲା ବେଳେ ସର୍ବାଧିକ ୩୦୩ଟି ମାହାଙ୍ଗାରେ, ସାଲେପୁରରେ ୨୫୧, ସଦରରେ ୨୩୩,ନିଆଳିରେ ୨୭୨,ଚୌଦ୍ବାର-କଟକରେ ୨୧୧,ବାରବାଟୀ-କଟକରେ ୧୯୭, ଆଠଗଡରେ ୨୫୪, ବାଙ୍କୀରେ ୨୩୫ ଓ ବଡମ୍ବା ବିଧାନସଭା ନିର୍ବାଚନ ମଣ୍ଡଳୀରେ ୨୯୦ଟି ବୁଥ ବା ମତଦାନ କେନ୍ଦ୍ର ରହିଛି ।
This site uses Akismet to reduce spam. Learn how your comment data is processed.
ପଛୁଆ ଅଞ୍ଚଳରେ ଚାଲୁଥିବା ଯୋଜନାର ଢାଞ୍ଚାଗତ ପରିବର୍ତ୍ତନର ଆବଶ୍ୟକତା (ଅଭିମତ)
ପଶ୍ଚିମ ଓଡ଼ିଶା ବିକାଶ ପରିଷଦ" ଗତ କିଛି ମାସ ହେବ ଅଧିକ କ୍ରିୟାଶୀଳ ହୋଇଥିବା ଖୁସିର ବିଷୟ, ମାତ୍ର ଏହାର ଢାଞ୍ଚାରେ ଅନେକ ପରିବର୍ତ୍ତନ ଓ ଆହୁରି କିଛି ପ୍ରଶାସନିକ ଆବଶ୍ୟକତା ରହିଛି ।
ଉତ୍କଳୀୟ ପରମ୍ପରାରେ ପରିପୁଷ୍ଟ ନୃତ୍ୟ ଓ ସଂସ୍କୃତିର ବିଭିନ୍ନ ଦିଗରେ ପ୍ରଚାର ଓ ପ୍ରସାର ନିମନ୍ତେ ନିଷ୍ଠାପର ଉଦ୍ୟମର ଆବଶ୍ୟକତା ରହିଛି ।
କେବଳ ରାଜ୍ୟ ଭିତରେ ନୁହେଁ ରାଜ୍ୟ ବାହାରେ ମଧ୍ୟ ଏହାର ପରିବ୍ୟାପ୍ତ ହେବା ଯାଞ୍ଚନୀୟ ।
କୋଭିଡ-୧୯ ନିୟନ୍ତ୍ରଣ ଓ ମୁକାବିଲାରେ ଦେଶର ଶୀର୍ଷ ଦୁଇଟି ରାଜ୍ୟ ମଧ୍ୟରେ ଥିବାରୁ କେନ୍ଦ୍ର ସରକାର ଓଡ଼ିଶାକୁ ପ୍ରଶଂସା କରିଛନ୍ତି ।
କୋଭିଡ-୧୯ ସଙ୍କଟକୁ ସଫଳ ଭାବେ ମୁକାବିଲା କରିଥିବା କେରଳ ଓ ଓଡ଼ିଶାକୁ ବିଶ୍ୱ ଅର୍ଥନୈତିକ ଫୋରମ ପ୍ରଶଂସା କରିଛି ।
ଶବହେବାକୁ ଭାବିଥିଲେ, ଏବେ ଶବକୁ ସାଥୀ କରିଛନ୍ତି ସାଥୀ ଋତୁରାଣୀ (ସ୍ୱତନ୍ତ୍ର)
ଏମିତି ଜଣେ ମହିଳା ହେଲେ ଋତୁରାଣୀ ସେନାପତି । ନିଜ ଘର ବାଲେଶ୍ୱର ହୋଇଥିଲେ ବି ରହୁଛନ୍ତି ପୁରୁଣା ଭୁବନେଶ୍ୱର ଅଞ୍ଚଳରେ ।
ଅନ୍ୟ ଝିଅମାନଙ୍କ ଭଳି ସେ ବି ସ୍ୱପ୍ନ ଦେଖିଥିଲେ । ବିବାହ କରିବେ, ସ୍ୱାମୀ, ପରିବାର, ପିଲାମାନଙ୍କ ସହ ସମୟ କାଟିବେ ।
ସଂଗ୍ରହାଳୟର ସମୃଦ୍ଧ ତାଳପତ୍ର ପାଣ୍ଡୁଲିପି ଗ୍ୟାଲେରିରେ ୨୭ଟି ବିଷୟରେ ୨୦ ହଜାରରୁ ଅଧିକ ପାଣ୍ଡୁଲିପି ସ୍ଥାନ ପାଇଛି ।
ସେହିପରି ପ୍ରତ୍ୱତତ୍ତ୍ୱ ବିଭାଗରେ ଖ୍ରୀଷ୍ଟପୂର୍ବ ତୃତୀୟ ଶତାବ୍ଦୀରୁ ଆରମ୍ଭ କରି ମଧ୍ୟଯୁଗ ଶେଷ ପର୍ଯ୍ୟନ୍ତ ବିଭିନ୍ନ ସମୟର ସ୍ଥାପତ୍ୟ ତିନିଟି ବିରାଟ ହଲରେ ପ୍ରଦର୍ଶିତ ହେଉଛି ।
କେହି କାହାକୁ ଦେଖା ନହୋଇପାରିଲେ କ'ଣ ହେଲା କିନ୍ତୁ ମେରି ଖ୍ରୀଷ୍ଟମାସ୍ କହିବାକୁ ଭୁଲି ନାହାନ୍ତି ।
ଖାସ୍ କରି ବଡ଼ଦିନ ପୂର୍ବରୁ ଆମ ଓଲିଉଡର ତାରକାମାନେ ପ୍ରଶଂସକଙ୍କୁ ମେରି ଖ୍ରୀଷ୍ଟମାସ୍ କହି ବଡ଼ଦିନର ଶୁଭେଚ୍ଛା ଓ ଶୁଭକାମନା ଜଣାଇଛନ୍ତି ।
